
РЕПУБЛИКА СРБИЈА
КОМИСИЈА ЗА АКРЕДИТАЦИЈУ И ПРОВЕРУ КВАЛИТЕТА
Број: 612-00-02509/2014-04
19.06.2015. године
Б е о г р а д
	



На основу члана 14. став 1. тачка 7) и члана 16. Закона о високом образовању („Службени гласник РС” број 76/05, 100/07, 97/08, 44/10) и члана 10. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14), Комисија за акредитацију и проверу квалитета, на седници одржаној 19.06.2015. године, донела је

О Д Л У К У
о акредитацији студијског програма

[bookmark: OLE_LINK18][bookmark: OLE_LINK19]Утврђује се да УНИВЕРЗИТЕТ У НОВОМ ПАЗАРУ са седиштем у Димитрија Туцовића б.б., НОВИ ПАЗАР, ПИБ: 101790358, Матични број: 17433237,  испуњава прописане стандарде за акредитацију студијског програма ОАС4 - ЕНГЛЕСКИ ЈЕЗИК И КЊИЖЕВНОСТ у оквиру поља друштвено-хуманистичких наука и то за 30 студената у седишту.
О утврђеној акредитацији из става 1. ове одлуке Комисија за акредитацију и проверу квалитета издаје Уверење. 
О б р а з л о ж е њ е
[bookmark: _GoBack]Високошколскa установа УНИВЕРЗИТЕТ У НОВОМ ПАЗАРУ са седиштем у Димитрија Туцовића б.б., НОВИ ПАЗАР, је дана 30.12.2014. године поднела захтев за акредитацију студијског програма ОАС4 - ЕНГЛЕСКИ ЈЕЗИК И КЊИЖЕВНОСТ   у оквиру поља друштвено-хуманистичких наука под бројем 612-00-02509/2014-04. 
Уз захтев за акредитацију, достављена је документација, која је прописана чланом 4. Правилника о стандардима и поступку за акредитацију високошколских установа и студијских програма („Службени гласник РС” број 106/06, 112/08, 70/11, 101/12-I-25, 101/12-I-26, 13/14).
 На основу чл. 6. и 7. Правилника о стандардима и поступку за акредитацију високошколских установа и студијских програма, Комисија за акредитацију и проверу квалитета, образовала је поткомисију ради утврђивања чињеница од значаја за доношење одлуке о захтеву за акредитацију и одредила рецензенте.
[bookmark: OLE_LINK10][bookmark: OLE_LINK16]Извештај рецензената, о извршеној анализи достављене документације са оценом, извештај поткомисије, који садржи и оцену, сачињен након спроведеног непосредног увида у рад високошколске установе УНИВЕРЗИТЕТ У НОВОМ ПАЗАРУ и предлог одлуке, достављени су Комисији за акредитацију и проверу квалитета.
Kомисија за акредитацију и проверу квалитета, утврдила је да високошколска установа УНИВЕРЗИТЕТ У НОВОМ ПАЗАРУ  за студијски програм ОАС4 - ЕНГЛЕСКИ ЈЕЗИК И КЊИЖЕВНОСТ  у оквиру поља друштвено-хуманистичких наука испуњава стандарде у погледу квалитета студијског програма прописане Правилником о стандардима и поступку за акредитацију високошколских установа и студијских програма, са следећим образложењем.
 Студијски програм садржи све законом предвиђене елементе и има законом предвиђени број од 240 ЕСПБ бодова. Назив дипломе дипломирани филолог (англиста) је у складу са Листом звања коју је утврдио Национални савет за високо образовање. Студијски програм је прихваћен од стране Сената Универзитета у Новом Пазару 03.07. 2014. године. 

Основни квантитативни подаци о програму су:
1. Трајање програма=4 године 
2. Број ЕСПБ бодова=240 ЕСПБ бодова
3. Број студената који се уписује на прву годину=30 
4. Просечан број часова активне наставе недељно по години=
	5. предавања + вежбе + ДОН + СИР = укупно, ЕСПБ


10.00 + 10.00 +  0.00( +  0.00) = 20.00, 30.00
10.00 + 10.00 +  0.00( +  0.00) = 20.00, 30.00
10.00 + 10.00 +  0.00( +  0.00) = 20.00, 30.00
10.00 + 10.00 +  0.00( +  0.00) = 20.00, 30.00
10.00 + 10.00 +  0.00( +  0.00) = 20.00, 30.00
10.00 + 10.00 +  0.00( +  0.00) = 20.00, 30.00
10.00 + 10.00 +  0.00( +  0.00) = 20.00, 30.00
10.00 + 10.00 +  0.00( +  0.00) = 20.00, 30.00
6. Проценти предмета по категоријама: академско-општеобразовни= 16%, теоријско-методолошки= 21%, научно-стручни= 34%, стручно-апликативни= 29%
7. Проценат изборности на програму= 22,08%   
8. Број наставника на студијском програму= 22  
      Број наставника са пуним радним временом =21 
            Број наставника са непуним радним временом= 1    
9. Број сарадника на студијском програму= 21  
Број сарадника са пуним радним временом= 18 
10. Просечно оптерећење наставника на програму= 3.57 
11. Просечно оптерећење наставника на установи= 4,87 
12. Просечно оптерећење сарадника на програму= 6.75 
13. Просечно оптерећење сарадника на установи= 9,21 
14. Проценат наставе на програму коју држе наставници са пуним радним временом= 96%
15. Број библиотечких јединица релевантних за студијски програм= више од 100  
16. Број уџбеника=108 
17. Укупан број студената на установи= 1190
18. Бруто простор у установи=7073 m2
19. Просечан бруто простор по студенту= 7073 / 1190
20. Број чланова комисије за контролу квалитета =6 

Стандард 1: Структура студијског програма

Студијски програм садржи све законом предвиђене елементе и има предвиђени број од 240 ЕСПБ. Четворогодишње студије ОАС Енглески језик и књижевност подељене су у 8 семестара од по 30 ЕСПБ, са 20 часова активне наставе недељно, и 10 часова предавања у сваком семестру. Студијским програмом Енглески језик и књижевност је предвиђен завршни рад на основним академским студијама.

Стандард 2: Сврха студијског програма

Студијски програм обезбеђује стицање компетенција за препознатљиву и јасну професију наставника или преводиоца за енглески језик, као и за наставак образовања на мастер академским студијама из енглеског језика и књижевности, да би са 300 ЕСПБ бодова били оспособљени за самостални рад у настави  енглеског као страног језика, у складу са законом.

Стандард 3: Циљеви студијског програма

Циљеви су јасно формулисани, у складу са задацима филолошких факултета и укључују стицање компетенција и вештина за професију наставника или преводиоца за енглески језик и друге сличне профиле.

Циљеви студијског програма укључују: овладавање енглеским језиком на свим језичким нивоима, овладавање основама проучавања књижевности написане на енглеском језику, овладавање теоријским основама филологије, лингвистике, методике наставе страних језика и књижевности, теорије књижевности, педагогије, комуникологије, културолошких дисциплина.

Стандард 4: Компетенције дипломираних студената

Јасно је наведено које опште и предметно специфичне способности студенти стичу савладавањем програма ОАС Енглески језик и књижевност.

У опште компетенције убраја се способност критичког размишљања и способност анализе и синтезе. У предметно-специфичне способности убраја се оспособљеност за наставу енглеског језика не само у предшколским установама већ и у основним и средњим школама, што није у складу са законом, који за ова занимања предвиђа 300 ЕСПБ бодова. Налаже се установи да унапреди опис компетенција у овом смислу, како студенти не би били доведени у заблуду. У предметно-специфичне способности убраја се и способност за превођење текстова и усмено превођење. 

Стандард 5: Курикулум

Структура курикулума обухвата распоред предмета по семестрима, фонд часова и бодовну вредност предмета и завршног рада, која даје укупно 240  ЕСПБ за студијски програм. Студенти у свим семестрима имају 20 часова активне наставе недељно, од којих су 10 предавања.

Структура курикулума обухвата опис предмета са називом, типом предмета, годином и семестром студија, бројем ЕСПБ, именом наставника, циљем курса са очекиваним исходима, знањима и компетенцијама,  предусловима   за   похађање   предмета,   садржајем предмета,  препорученом литературом, методама извођења наставе, начином провере знања и оцењивања.

У структури студијских програма правилно су заступљене различите групе предмета према препорученим процентима: академско-општеобразовни 16%, теоријско-методолошки 21%, научно-стручни 34% и стручно-апликативни 29%. Проценат изборности на програму је 22,08%, што је у складу са стандардима.

Стандард 6: Квалитет, савременост и међународна усаглашеност студијског програма

Студијски програм Енглески језик и књижевност пружа студентима темељна знања за професионалну оријентацију наставника енглеског језика и књижевности укључујући и најновија научна и стручна сазнања. Студијски програм је целовит и конципиран је тако да студенте за наведену професионалну оријентацију образује по вертикали дисциплина и нивоа у одговарајућим студијским подручјима. Формално и структурно је усаглашен с другим програмима високошколске установе. 

Програм је усаглашен са следећим акредитованим програмима из европског образовног простора:

· University of Oxford, Faculty of English Language and Literature, http://www.english.ox.ac.uk/prospective-undergraduates/course-structure
· Department of English, University of Vienna, http://anglistik.univie.ac.at/en/student-office/degree-programmes/bachelor/curriculum-for-the-bachelor-programme-english-and-american-studies/#c159382
· Faculty of Letters, University of Buchаrеst,  http://www.litere.uvt.ro/2_lit/lit_lic_programe.html
Стандард 7: Упис студената

На програм се уписује 30 студената, што је у складу са расположивим могућностима установе и у складу с друштвеним потребама.

Врста знања, склоности и способности које се проверавају при упису, одговарају природи студијског програма енглеског језика. Преко одговарајућих тестова и провера, стиче се слика о кандидату који се уписује на студијски програм. Карактер и врста теста се објављује у конкурсу.
Стандард 8: Оцењивање и напредовање студената

Предвиђено је да студенти полагањем испита и одбраном завршног рада стичу 240 ЕСПБ бодова. Број ЕСПБ бодова је утврђен за сваки предмет према оптерећењу студената и према јединственој методологији.

Предвиђено је да се успешност студената у савлађивању одређеног предмета континуирано прати током наставе и изражава поенима. Ппредвиђено је да студент стиче поене на предмету кроз рад у настави, испуњавањем предиспитних обавеза и полагањем испита при чему је број поена које студент може да стекне испуњавањем предиспитних обавеза током наставе шематски одређен за све предмете: активност у току предавања 5 поена, практична настава 15, колоквијуми 20 и семинари 10, док усмени испит доноси 20, а писмени 30 поена. Сваки предмет из студијског програма има јасан и објављен начин стицања поена.Студент стиче одговарајући број поена по основу сваке појединачне врсте активности током наставе и извршавањем предиспитне обавезе и полагањем испита.

Стандард 9:  Наставно особље

На студијском програму су ангажована укупно 22 наставника, од чега 21 с пуним и један с непуним радним временом. У документацији је приложено 16 књижица, а недостају књижице за A. Зоранић (Енглески језик и књижевност),  Ш. Крцића (Филозофија), Р. Хајдера (Психологија), Р. Реџовића (Социологија) и М. Фетића (Педагогија). С обзиром да је само један од наведених наставника из области којој припада студијски програм, и да осим њега има још осам професора из области филологије, од којих пет из англистике, Комисија је донела одлуку о акредитацији студијског програма ОАС Енглески језик и књижевност, с тим да се установи налаже да у најкраћем року, а  пре одлучивања о другим студијским програмима које је поднела за акредитацију, отклони овај пропуст у документацији.
 
Укупан број наставника је довољан да покрије укупан број часова наставе на студијском програму,  тако да је ангажовање по појединачном наставнику мање од 12 часова активне наставе недељно. Просечно оптерећење наставника на студијском програму је 3.57, а на установи 4.87. Међутим, сагласно броју како обавезних тако и изборних предмета који не спадају у домен уже струке, број наставника који их држи је несразмеран броју наставника који држе предмете у вези са енглеским језиком. С тим у вези установи се препоручује да повећа број изборних предмета из уже струке. Испуњен је захтев да 70% часова од активне наставе коју држе наставници, држе наставници  са пуним радним временом, јер они држе чак 96% часова. 

На програму је ангажован 21 сарадник, од чега 18 с пуним радним временом. Број сарадника је довољан да покрије укупан број часова наставе на студијском програму, али има сарадника са оптерећењем већим од 10 часова недељно. Просечно оптерећење сарадника на студијском програму је 6.75, а на установи 9.21. 

Квалификације наставника одговарају нивоу њихових задужења и  документоване су референцама и подацима доступним јавности. Квалификације сарадника не одговарају увек предметима које држе, јер по правилу сарадник држи предмете из више научних области (језика, књижевности, студија културе) или (психологија, академско писање). Препоручује се установи да повећа број сарадника на студијском програму и њихове квалификације усклади са областима из којих држе вежбе.
Величина група за предавања и вежбе одговара Допуни стандарда за акредитацију студијских програма у оквиру датог образовно научног поља.

Стандард 10: Организациона и материјална средства

Обезбеђени  простор за извођење наставе одговара стандарду по величини (више од  6 м2 бруто простора по студенту), и сасвим је задовољавајући. Простор за извођење наставе је адекватан по структури и има површину од преко 2782.58 квадратних метара. 

Радни простор за наставнике и сараднике јесте обезбеђен, јер им је на располагању 19 кабинета, сала за седнице и наставничка библиотека. Обезбеђена је сва техничка опрема за савремено извођење ове врсте наставе.

Библиотечки простор и читаоница су задовољавајући. Постоје библиотечки ресурси релевантни за извођење студијског програма са 108 наслова, што је још увек веома скромно за потребе студената. Високошколска установа  је обезбедила покривеност свих предмета одговарајућом уџбеничком литературом, училима и помоћним наставним средствима за нормално одвијање наставног процеса. Међутим, неопходно је обогатити библиотечки фонд.

Стандард 11: Контрола квалитета
Контрола квалитета студијског програма ОАС Енглески језик и књижевност спроводиће се редовно и систематично путем самовредновања и спољашњом провером квалитета. Контрола квалитета студијског програма подразумева редовно и систематично праћење његове реализације и мере за унапређење квалитета у погледу курикулума, наставе, наставног особља, оцењивања студената, уџбеника и литературе.
Контрола квалитета обављаће се унапред у одређеним временским интервалима који за самовредновање износи најмање три, а за спољашњу контролу највише пет година. У контроли квалитета судијског програма биће активна улога студената и њихова оцена квалитета програма. Комисија за контролу квалитета има 6 чланова, међу којима се налазе и студенти.

Имајући у виду да је високошколска установа испунила стандарде за акредитацију студијског програма прописане Правилником о стандардима и поступку за акредитацију високошколских установа и студијских програма, одлучено је као у диспозитиву.
Упутство о правном средству: Против ове одлуке може се изјавити жалба Националном савету за високо образовање у року од 30 дана од дана пријема.

	Достављено:
- високошколској установи
- архиви КАПК
	ПРЕДСЕДНИК

Проф. др  Вера Вујчић

РЕПУБЛИКА СРБИЈА
КОМИСИЈА ЗА АКРЕДИТАЦИЈУ И 
ПРОВЕРУ КВАЛИТЕТА
 



У В Е Р Е Њ Е
О АКРЕДИТАЦИЈИ СТУДИЈСКОГ ПРОГРАМА




[bookmark: OLE_LINK14][bookmark: OLE_LINK15][bookmark: OLE_LINK7][bookmark: OLE_LINK11][bookmark: OLE_LINK20][bookmark: OLE_LINK21]УНИВЕРЗИТЕТ У НОВОМ ПАЗАРУ са седиштем у Димитрија Туцовића б.б., НОВИ ПАЗАР, ПИБ: 101790358, Матични број: 17433237, испуниo је стандарде  прописане Правилником о стандардима и поступку за акредитацију        високошколских установа и студијских програма („Службени гласник РС“ број    106/06, 112/08, 70/11, 101/12-I-25, 101/12-I-26, 13/14), за акредитацију студијског програма ОАС4 - ЕНГЛЕСКИ ЈЕЗИК И КЊИЖЕВНОСТ у оквиру поља   друштвено-хуманистичких наука и то за 30 студената у седишту. 
Ово уверење издаје се на основу члана 16. став 5. тачка 1) Закона о високом образовању („Службени гласник РС“ број 76/05, 100/07, 97/08, 44/10).

Београд, 19.06.2015. године

